ಜಿಲ್ಲೆಯಲ್ಲಿಂದು 147 ಪಾಸಿಟಿವ್ ಕೇಸ್ ಪತ್ತೆ: 13 ಸಾವು, ಸಾವಿನ ಸಂಖ್ಯೆ 71ಕ್ಕೆ ಏರಿಕೆ ಕೊಪ್ಪಳ,ಅ,12ಹಿ.ಸ:ಜಿಲ್ಲೆಯಲ್ಲಿಂದು 147 ಪಾಸಿಟಿವ್ ಪ್ರಕರಣಗಳು ಪತ್ತೆಯಾಗಿವೆ. ಸೋಂಕಿತರ ಸಂಖ್ಯೆ 2959 ಕ್ಕೆ ಏರಿಕೆಯಾಗಿದೆ. ಈ ಕುರಿತು ಮಾಹಿತಿ ನೀಡಿರುವ ಜಿಲ್ಲಾಧಿಕಾರಿ ವಿಕಾಸ್ ಕಿಶೋರ್ ಸುರಳ್ಕರ್ ಅವರು , ಗಂಗಾವತಿ ತಾಲೂಕಿನಲ್ಲಿ 44, ಕೊಪ್ಪಳ ತಾಲೂಕಿನಲ್ಲಿ 79, ಕುಷ್ಟಗಿ ತಾಲೂಕಿನಲ್ಲಿ 17 ಯಲಬುರ್ಗಾ ತಾಲೂಕಿನಲ್ಲಿ 7 ಕೇಸ್ ಸೇರಿದಂತೆ ಇಂದು ಒಟ್ಟು 147 ಪಾಸಿಟಿವ್ ಪ್ರಕರಣಗಳು ದೃಢಪಟ್ಟಿದೆ . ಇಂದು 13 ಮಂದಿ ಸೋಂಕಿತರು ಸಾವನ್ನಪ್ಪಿದ್ದು , ಜಿಲ್ಲೆಯಲ್ಲಿ ಈವರೆಗೆ ಸೋಂಕಿನಿಂದ ಒಟ್ಟು 71 ಜನರು ಮೃತಪಟ್ಟಿದ್ದಾರೆ . ಇಂದು 333 ಜನರು ಗುಣಮುಖರಾಗಿ ಆಸ್ಪತ್ರೆಯಿಂದ ಬಿಡುಗಡೆಯಾಗಿದ್ದಾರೆ . ಈವರೆಗೆ ಒಟ್ಟು 1695 ಜನರು ಗುಣಮುಖರಾಗಿದ್ದಾರೆ . 145 ಜನ ಸೋಂಕಿತರನ್ನು ಹೋಂ ಐಸೋಲೇಷನ್ ಮಾಡಲಾಗಿದೆ . ಇನ್ನುಳಿದ ಪ್ರಕರಣಗಳಿಗೆ ನಿಗದಿತ ಕೋವಿಡ್ 19 ಆಸ್ಪತ್ರೆಯಲ್ಲಿ ಚಿಕಿತ್ಸೆ ಮುಂದುವರೆದಿದೆ . ಜಿಲ್ಲೆಯಲ್ಲಿ ಈವರೆಗೆ ಒಟ್ಟು 36,460 ಜನರ ಗಂಟಲು ದ್ರವದ ಮಾದರಿ ಸಂಗ್ರಹಿಸಲಾಗಿದೆ . ಈ ಪೈಕಿ 33,998 ಜನರ ವರದಿ ಬಂದಿದೆ . ಇನ್ನೂ 2,459 ಜನರ ಲ್ಯಾಬ್ ವರದಿ ಬರಬೇಕಿದೆ ಎಂದು ಜಿಲ್ಲಾಧಿಕಾರಿ ವಿಕಾಸ್ ಕಿಶೋರ್ ಸುರಳ್ಕರ್ ಅವರು ತಿಳಿಸಿದ್ದಾರೆ ಹಿಂದುಸ್ತಾನ ಸಮಾಚಾರವಿ.ಪಿಎಮ್.ಎಸ್ಯ.ಮ